CELEX: 62014TN0685
Language: el
Date: 2014-09-18 00:00:00
Title: Υπόθεση T-685/14: Προσφυγή της 18ης Σεπτεμβρίου 2014 — EEB κατά Επιτροπής

1.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 431/35
            
         Προσφυγή της 18ης Σεπτεμβρίου 2014 — EEB κατά Επιτροπής
   (Υπόθεση T-685/14)
   (2014/C 431/58)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: European Environmental Bureau (EEB) (Βρυξέλλες, Βέλγιο) (εκπρόσωπος: S. Podskalská, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση Ares (2014) 2317513 της Επιτροπής, της 11ης Ιουλίου 2014, με την οποία κρίθηκε απαράδεκτη η αίτηση εσωτερικής επανεξετάσεως που είχε υποβάλει η προσφεύγουσα για την απόφαση 2014/2002 τελικό της Επιτροπής, της 31ης Μαρτίου 2014, σχετικά με την ανακοίνωση εκ μέρους της Δημοκρατίας της Βουλγαρίας μεταβατικού εθνικού σχεδίου, σύμφωνα με το άρθρο 32 της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών.
            
         
               —
            
            
               να ακυρώσει την απόφαση C 2014/2002 τελικό της Επιτροπής, της 31ης Μαρτίου 2014, σχετικά με την ανακοίνωση εκ μέρους της Δημοκρατίας της Βουλγαρίας μεταβατικού εθνικού σχεδίου, σύμφωνα με το άρθρο 32 της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών.
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει δύο λόγους ακυρώσεως.
   
               1.
            
            
               Με τον πρώτο λόγο ακυρώσεως υποστηρίζει ότι η απόφαση Ares (2014) 2317513 της Επιτροπής, της 11ης Ιουλίου 2014 αντιβαίνει στο άρθρο 17 της Συνθήκης της Ευρωπαϊκής Ένωσης, τα άρθρα 1, παράγραφος 1, περίπτωση ζ', και 10 του κανονισμού (ΕΚ) 1367/2006, τη σύμβαση για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα της Οικονομικής Επιτροπής των Ηνωμένων Εθνών για τη Ευρώπη («Σύμβαση ΟΕΕ/ΗΕ»), σε συνδυασμό με την απόφαση του Συμβουλίου της 17ης Φεβρουαρίου 2005 για τη σύναψη, εξ ονόματος της Ευρωπαϊκής Ένωσης, της Συμβάσεως ΟΕΕ/ΗΕ (2005/370/ΕΚ).
            
         
               2.
            
            
               Με τον δεύτερο λόγο ακυρώσεως υποστηρίζει ότι η απόφαση C 2014/2002 τελικό της Επιτροπής, της 31ης Μαρτίου 2014, αντιβαίνει στο άρθρο 17 της Συνθήκης για την Ευρωπαϊκή Ένωση, την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών, την εκτελεστική απόφαση 2012/115/ΕΕ της Επιτροπής, της 10ης Φεβρουαρίου 2012, για τη θέσπιση κανόνων σχετικά με τα μεταβατικά εθνικά σχέδια που αναφέρονται στην οδηγία 2010/75/ΕΕ, τη Σύμβαση της ΟΕΕ/ΗΕ, σε συνδυασμό με την απόφαση του Συμβουλίου της 17ης Φεβρουαρίου 2005 για τη σύναψη, εξ ονόματος της Ευρωπαϊκής Ένωσης, της Συμβάσεως ΟΕΕ/ΗΕ (2005/370/ΕΚ), την οδηγία 2001/42/ΕΚ σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων και την οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη.